Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 91/2003 om statistik over jernbanetransport for så vidt angår indsamling af data om gods, passagerer og ulykker

Der blev til sidst opnået konsensus med undertegnelsen af to aftalememoranda, et mellem Eurostat og GD MOVE og et mellem Eurostat og ERA. Disse gav Europa-Parlamentet garanti for, at de krævede data vil blive behandlet og gjort tilgængelige.

Den vil også tillægge Kommissionen gennemførelsesbeføjelser for at sikre ensartede betingelser for så vidt angår fastlæggelsen af, hvilke oplysninger der skal leveres til brug for rapporterne om resultaternes kvalitet og sammenlignelighed, efter undersøgelsesproceduren i artikel 5 i forordning (EU) nr. 182/2011.

Formålet med Kommissionens forslag er at ændre forordning (EF) nr. 91/2003 for at ajourføre, forenkle og optimere de gældende retlige rammer for europæiske statistikker om jernbanetransport og bringe dem i overensstemmelse med traktaten om Den Europæiske Unions funktionsmåde (TEUF) for så vidt angår delegerede beføjelser og gennemførelsesbeføjelser.

Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 91/2003 om statistik over jernbanetransport for så vidt angår indsamling af data om gods, passagerer og ulykker

3.2.1.Ændringer fra Europa-Parlamentet, som fuldt ud, delvis eller i princippet indgår i Rådets førstebehandlingsholdning

Den 11. marts 2014 vedtog Europa-Parlamentet en lovgivningsmæssig beslutning med 23 ændringsforslag. Kommissionen afviste hovedparten af disse, herunder anmodningerne om yderlige variabler. Europa-Parlamentet var navnlig af den opfattelse, at dataindsamlingen burde udvides til også at omfatte data om jernbaneinfrastruktur, og at der burde opstilles flere målingsvariabler for statistikker om passagertransport, især hvad angår tværnationale togforbindelser, som Europa-Parlamentet fandt burde være centrum for EU's transportpolitik.

3.2.2.Ændringer fra Europa-Parlamentet, som ikke er medtaget i Rådets førstebehandlingsholdning

De vigtigste ændringer vedrørende den eksplicitte tilføjelse af nye variabler blev ikke medtaget i Rådets holdning.

3.3Bestemmelser ændret af Rådet og Kommissionens holdning

Den nye betragtning (3a) behandler spørgsmålet om yderligere dataindsamling for at undgå dobbeltarbejde og optimere brugen af eksisterende oplysninger. Det fastsættes også, at der bør "fastlægges passende samarbejdsaftaler om statistiske aktiviteter mellem Kommissionens tjenestegrene og relevante enheder, også på internationalt plan".

I artikel 3, stk. 2, henvises der til de beføjelser til at vedtage delegerede retsakter, der er tillagt Kommissionen, for at tilpasse eksisterende tekniske definitioner og indføre nye tekniske definitioner. Det fastsættes også, at Kommissionen ved udøvelsen af disse beføjelser sikrer, at de delegerede retsakter ikke pålægger medlemsstaterne eller respondenterne en væsentlig yderligere byrde. Herudover skal Kommissionen behørigt begrunde de foranstaltninger, der er omhandlet i de delegerede retsakter, i givet fald baseret på en analyse af omkostningseffektiviteten, herunder vurderinger af byrden for respondenterne og af produktionsomkostningerne som omhandlet i artikel 14, stk. 3, litra c), i forordning (EF) nr. 223/2009.

Skønt Kommissionen beklager den begrænsede karakter af de tillagte beføjelser sammenlignet med det oprindelige forslag, kan den dog acceptere den nuværende bestemmelse som led i opnåelse af en aftale.

Der er indført to yderligere ændringer:

Der er tilføjet et nyt stykke til artikel 7 om vedtagelse af gennemførelsesforanstaltninger om fastlæggelse af de nærmere ordninger for formidlingen af resultater.

I henhold til den nye artikel 9 om rapportering skal Kommissionen forelægge Europa-Parlamentet og Rådet en rapport om gennemførelsen af forordning (EF) nr. 91/2003 senest den 31. december 2020 og hvert fjerde år i stedet for kun én rapport som fastsat i den nuværende forordning.

Standardbetragtningen og artikel 10 om udøvelse af de delegerede beføjelser er i overensstemmelse med den nye interinstitutionelle aftale om bedre lovgivning.

Kommissionen støtter ovennævnte.

4.Konklusion

Kommissionen støtter det opnåede kompromis, da det ligger meget tæt op ad Kommissionens oprindelige forslag. Det skaber desuden ingen yderligere byrde for dataleverandører og er derfor i overensstemmelse med målet om at forenkle de eksisterende retlige rammer for europæiske statistikker om jernbanetransport. For så vidt angår tilpasningen af forordning (EF) nr. 91/2003 til TEUF giver kompromiset trods visse begrænsninger en god balance mellem delegerede retsakter og gennemførelsesretsakter. Teksten er et eksempel på vellykket anvendelse af den nye interinstitutionelle aftale om bedre lovgivning.